สังคมข่าวหุ้น
ดัชนีตลาดหุ้นไทยปิดที่ระดับ 1,553.18 จุด ติดตามการประชุมประจำปีของธนาคารกลางสหรัฐ (เฟด) ในวันที่ 26-28 ส.ค.นี้ รวมทั้งสถานการณ์โควิด-19 
ดัชนีตลาดหุ้นไทยปิดที่ระดับ 1,553.18 จุด ติดตามการประชุมประจำปีของธนาคารกลางสหรัฐ (เฟด) ในวันที่ 26-28 ส.ค.นี้ รวมทั้งสถานการณ์โควิด-19
23 ส.ค. 2564

*ดัชนีตลาดหุ้นไทยปิดที่ระดับ 1,553.18 จุด เพิ่มขึ้น 8.90 จุด มูลค่าการซื้อขาย 82,371.05  ล้านบาท ติดตามการประชุมประจำปีของธนาคารกลางสหรัฐ (เฟด) ในวันที่ 26-28 ส.ค.นี้ รวมทั้งสถานการณ์โควิด-19 และตลาดหลักทรัพย์แห่งประเทศไทย (ตลท.) จัดงานไทยแลนด์โฟกัสแบบออนไลน์ในช่วงวันที่ 25-27 ส.ค.นี้
*BPP ครึ่งปีหลังบุ๊กกำลังผลิตใหม่เข้ามาอีกว่า 700 เมกะวัตต์ พร้อมเดินหน้าปิดดีลใหม่อีกหลายโครงการ เน้นในประเทศที่มีฐานการผลิตอยู่แล้ว เช่น สหรัฐฯ จีน ออสเตรเลีย และญี่ปุ่น รวมถึงมองหาโอกาสการลงทุนในประเทศใหม่ๆ ด้วย ปักธงแตะ 5,300 เมกะวัตต์ภายในปี 68 จากปัจจุบันมีกำลังการผลิตรวม 3,330 เมกะวัตต์
*EPG ราคาล่าสุดปรับขึ้น 4.76% มาปิดตลาดที่ 13.20 บาท หลังแนวโน้มไตรมาส 2 ปี 64/65 (ก.ค.-ก.ย.64) จะลุ้นทำนิวไฮต่อเนื่อง จากทั้งสามธุรกิจ มีแนวโน้มจะเติบโต ทั้งธุรกิจฉนวนยางกันความร้อน/เย็น (AeroFlex) รวมถึงธุรกิจอุปกรณ์ชิ้นส่วนและตกแต่งรถยนต์ (AeroKlas) และธุรกิจบรรจุภัณฑ์พลาสติก (EPP)…
*AMR ผู้นำระบบ SI ครบวงจร กางแผนเพิ่มแบ็กล็อกปีละไม่ต่ำกว่า 2,000 ล้านบาท หลังตุนเงินจากไอพีโอลุยขยายการลงทุนหวังสร้างผลตอบแทนให้สูงขึ้นและเพิ่มสัดส่วนรายได้ประจำ ผู้บริหาร “มารุต ศิริโก” ลั่นมีโปรเจกต์นับแสนล้านบาท ด้านคมนาคมขนส่ง-ไอทีและโซลูชั่น-โรงไฟฟ้าพลังงานแสงอาทิตย์-เปลี่ยนสายไฟลงใต้ดิน ที่เกี่ยวข้องกับงานของ AMR คาดมีโอกาสได้งานใหม่เพียบ พร้อมดันธุรกิจใหม่เพิ่มเพื่อรับรู้รายได้สม่ำเสมอ สร้างการเติบโต อนาคตดีแถมมีจ่ายเงินปันผลระหว่าง 0.08 บาท/หุ้น จ่อขึ้นเครื่องหมาย XD 30 ส.ค.นี้
*CPN เดินหน้าโครงการมิกซ์ยูสตามแผน เตรียมเปิดศูนย์การค้า “เซ็นทรัล ศรีราชา” วันที่ 27 ต.ค.นี้ ครบครันและใหญ่ที่สุดในภาคตะวันออก พร้อมจับมือเคียงข้างร้านค้าผู้เช่า ร่วมกันกระตุ้นเศรษฐกิจในประเทศ
*CMO ปรับกลยุทธ์ทางการตลาด และโครงสร้างการบริหารงานภายใน โดยการเปิดสตูดิโอสตรีมมิ่งครบวงจร 3 สตูดิโอ ครบครันด้วยระบบภาพแสงเสียง ตลอดจนระบบการ Live Streaming เพื่อให้บริการงานอีเวนต์ออนไลน์ หรือ งานเวอร์ชวลอีเวนต์ ปัจจุบันมียอดจัดงานมากกว่า 100 งาน มีแบรนด์ต่างๆ ในหลายอุตสาหกรรมทั้งภาครัฐ และเอกชนเข้ามาต่อเนื่อง
*หุ้นไอพีโอน้องใหม่ “โคลเวอร์ เพาเวอร์ หรือ CV”  ผู้เชี่ยวชาญด้านธุรกิจพลังงานหมุนเวียนกว่า 15 ปี ที่กำลังก้าวสู่การเป็นสมาชิกในตลาดทุนไทย เตรียมโรดโชว์แนะนำธุรกิจและแผนงานขยายธุรกิจก้าวสู่การเป็นบริษัทพลังงานชั้นนำ ในวันที่ 24 ส.ค.นี้ ตั้งแต่เวลา 10.30 น. เป็นต้นไป ไม่ควรพลาดที่จะเข้าฟังข้อมูลทาง Facebook Page Wealthy Thai และ MT Multimedia เลย!!
*ล่าสุด “ก.ล.ต.” นับหนึ่งไฟลิ่ง “โรงงานเภสัชอุตสาหกรรม เจเอสพี (ประเทศไทย) หรือ JP” แล้ว เตรียมขายหุ้นไอพีโอไม่เกิน 115 ล้านหุ้น เดินหน้าเข้าตลาด mai เล็งระดมทุนไปพัฒนาผลิตภัณฑ์ใหม่ การขยายตลาด การสร้างแบรนด์ผลิตภัณฑ์ การปรับปรุงและขยายโรงงานทั้ง 2 แห่ง
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์ และสุภชัย ปกป้อง รับชมสดๆผ่าน www.facebook.com/kaohoon online, www.facebook.com/tv.kaohoon และ FM 102 Mhz
*พร้อมอัพเดทตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.